
	COMISIA JURIDICĂ,

DE DISCIPLINĂ ŞI IMUNITĂŢI
	
	                   București, 22 septembrie 2021
                   Nr.4c-13/643/06.09.2021 
                   PLx. 310/2021


A V I Z 

asupra

Proiectului de Lege pentru ratificarea Acordului, semnat la Bruxelles, la 27 ianuarie 2021 şi 8 februarie 2021, între Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Croaţia, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Republica Malta, Regatul Ţărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă şi Republica Finlanda de modificare a Acordului privind transferul şi mutualizarea contribuţiilor la Fondul unic de rezoluţie, semnat la Bruxelles la 21 mai 2014
În conformitate cu prevederile art.95 din Regulamentul Camerei Deputaților, republicat, Comisia juridică, de disciplină şi imunităţi a fost sesizată, spre avizare cu Proiectul de Lege pentru ratificarea Acordului, semnat la Bruxelles, la 27 ianuarie 2021 şi 8 februarie 2021, între Regatul Belgiei, Republica Bulgaria, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Croaţia, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Republica Malta, Regatul Ţărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă şi Republica Finlanda de modificare a Acordului privind transferul şi mutualizarea contribuţiilor la Fondul unic de rezoluţie, semnat la Bruxelles la 21 mai 2014, trimis cu adresa nr. PLx. 310 din 30 iunie 2021, înregistrat la Comisia juridică, de disciplină şi imunităţi sub nr.4c-13/643 din 1 septembrie 2021.

Camera Deputaților este primă Cameră sesizată, în conformitate cu  dispoziţiile art.75 alin.(1) din Constituţia României, republicată, şi ale art. 91 alin. (8) pct.1 din Regulamentul Camerei Deputaţilor, republicat.

Proiectul de lege are ca obiect de reglementare introducerea, în ordinea juridică internă a României, a unor prevederi referitoare la introducerea timpurie a mecanismului de sprijin comun, începând cu ianuarie 2022, ca urmare a înregistrării de progrese suficiente în Uniunea Bancară în ceea ce priveşte reducerea riscurilor bancare. Acordul introduce modificări tehnice limitate, care privesc strict procesul de mutualizare a contribuţiilor naţionale către Fondul Unic de Rezoluţie (SRF). Modificările tehnice prevăd ca procesul de mutualizare a contribuţiilor ex-post extraordinare către Fond să se realizeze în mod similar procesului de mutualizare a contribuţiilor ex-ante. 

În ședința desfășurată în sistem mixt din data de 16 septembrie 2021, potrivit art. 62 și 131 alin.(1) din Regulamentul Camerei Deputaților, republicat, membrii Comisiei juridice, de disciplină și imunități au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.3433 din 15 iunie 2021.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a inițiativei legislative.

În raport de obiectul și conținutul reglementării, proiectul de Lege face parte din categoria legilor ordinare.

